Jo van der Eynden

**Jo Audun van der Eynden** (født 26. mai 1951 i Drammen) er en norsk sakprosaforfatter, oversetter, museumsstyrer og kulturhistoriker oppvokst på Justøya ved Kristiansand. 

## Museumsdrift og kystlag
van der Eynden har hatt en viktig rolle i utviklingen av Lindesnes fyr og Lindesnes Fyrmuseum, samt etableringen av Kystverkmusea som er Kystverkets etatsmuseum.

Han ledet Bragdøya kystlag fra stiftelsen i 1986 frem til 1994,

## Forfatterskap
Van der Eynden har utgitt flere sakprosabøker om kystkultur og fiske, i tillegg til romanen *Bitter te: en roman fra en reise* i 1977. 

## Priser
Jo van der Eynden har blitt tildelt en rekke priser for sitt virke til fremme av kystens kulturhistorie.  

I 2003 ble han tildelt Norges Fiskarlags kystkulturpris og i 2007 Kystenprisen fra Forbundet Kysten. I 2013 mottok Van der Eynden den statlige *[[Fyrtårnprisen]]* som deles ut for arbeid med kystkultur, og statssekretær Hugo Bjørnstad i fiskeri- og kystdepartementet grunnga tildelingen slik: 
Fyrtårnprisen 2013 går til Jo van der Eynden for hans arbeid som kystambassadør. I mer enn 25 år har han jobbet med kystkultur og maritim historie, og Jo van der Eynden er en person vi med rette kan omtale som et fyrtårn for kysten.

Sammen med Tommy Egra, Øivind Berg, Jan Atle Knutsen og Øystein Paulsen fikk han i 2015 Sørlandets litteraturpris for sakprosaboken *Sjøørret*.

## Bibliografi (utvalg)

### Som oversetter
* 1976: *Mord i småbyen*, forfatter Jean Bolinder, oversatt til norsk fra svensk
* 1977: *Hisao Kimura fra Japan*, forfatter Kaj Wilton, illustratør Per-Anders Åstradsson, oversatt til norsk fra svensk, ISBN 82-10-01519-2

### Som forfatter
* 1977: *Bitter te* (roman) ISBN 82-10-01476-5
* 1980: *Sønnavær*, med Erik Bygstad og Kristin Lindeberg, ISBN 8207007419
* 1980: *Morild: litterær årbok for Agder*, med Erik Bygstad og Kristin Lindeberg, ISBN 8207006986
* 1981: *Kystruta Oslo-Bergen*, sakprosa, Fabritius
* 1986: *Skagerrak*, med Hartvig W. Dannevig, ISBN 82-05-16727-3
* 1996: *Sørlandet* i serien *Våre vakre hus*, med Jiri Havran, innledning av Christian Norberg-Schulz, ISBN 82-467-0007-3
* 2006: *Tradisjonelle fiskeplasser og méd i Oslofjorden og Skagerrakkysten*, med Hartvig W. Dannevig, ISBN 978-82-8090-006-7
* 2008: *In the wake of history : maritime heritage of the coast of Agder*
* 2009: *Hummer* – medforfattere: Jan Atle Knutsen og Øivind Berg
* 2011: *Makrell*, med Jan Atle Knudsen, Øivind Berg og Øystein Paulsen, ISBN 978-82-92920-19-0
* 2014: *Sjøørret*, med Jan Atle Knudsen, Øivind Berg, Tommy Egra og Øystein Paulsen, ISBN 978-82-8316-013-0
* 2020: *Fyr : Sørlandets utposter* – medforfattere: Øystein Paulsen og Øivind Berg

* 2023: *Kystens veivisere : norsk fyrhistorie fra A til Å* – medforfatter: Per Roger Lauritzen

## Referanser


## Litteratur
* Flaa, Jørund: «Begge priser til forfattere i Aust-Agder», side 51 i *[[Agderposten]]* 25. april 2015
* ''Forbundet Kysten'': «ÅRSMELDING FOR 2007», side 13. Besøkt 29. april 2015.
* *Fædrelandsvennen*: «Litt om Jo» på side 26, 12. august 2006
* ''Lindesnesfyr.no'': «Ansatte ved Lindesnes fyr, hvem er hvem?», sist oppdatert 1. april 2014, besøkt 29. april 2015.
* Moe, Emma Dahle: «Fikk årets fyrtårnpris» på side 11 i *Helgeland Arbeiderblad* 14. juni 2014
* Myrberg, Tore: «Likte smaken av Risørs kystkultur» på side 8-9 i *Aust-Agder blad* 11. juni 2013
* ''Norges Fiskarlag'': «Fiskarlagets kystkulturpris», sist oppdatert 4. desember 2013, besøkt 29. april 2015
* ''Regjeringen.no'' (Fiskeri- og kystdepartementet): «Fyrtårnprisen 2013 til Jo van der Eynden», publisert 9. juni 2013, besøkt 29. april 2015.
* *Tvedestrandsposten*: «Hummer ligger på salgstoppen» på side 3, 8. desember 2009

## Eksterne lenker
*  (Besøkt 29. april 2015)
* Jo van der Eynden på Kristiansand biblioteks nettsider
* Presentasjon av Jo van der Eynden i Forfatterkatalogen på Forfattersentrums nettsider